# Opis sloga osobnog računa pomagalaza magnetski medij

## Uvod

Računi za pomagala od isporučitelja preuzimaju se na magnetskom mediju (na standardnoj 3,5" disketi, HD (high-density) format, CD, DVD, USB). Svi računi zajedno s prilozima pohranjuju se na medij u jednu nekomprimiranu tekstualnu datoteku u kojoj se nalaze reci s podacima. Datoteka na mediju treba imati ime ***aaabbbbbbbbbcccc.Ozz*** gdje *aaa* označava šifru nadležne područne službe (s uključenom vodećom nulom, odnosno 2 vodeće nule za PU Bjelovar), *bbbbbbbbb* predstavlja šifru isporučitelja, a *cccc* redni broj datoteke unutar jedne godine. U ekstenziji O*zz* *zz* označava godinu a O je oznaka za Ortopedska pomagala (Npr. naziv **0601234567890020.O16** označava dvadesetu datoteku isporučitelja 123456789, koja pripada RU Osijek, u 2016. godini.)**.** Istu oznaku treba imati i magnetski medij.

Ako ustanova odjednom ispostavlja više podataka nego što dozvoljava kapacitet jednog medija, podatke pohranjuje na više medija s time da podaci jednog računa sa stavkama moraju biti na jednom mediju, tj. nije dozvoljeno da se podaci nastavljaju s jednog medija na drugi.

Isporučitelj ortopedskih pomagala, predaje u PU podatke o izvršenim uslugama u papirnatom obliku i na magnetskom mediju. Uz svaki takav komplet mora biti i popratni dopis (opis sadržaja medija). **Jedan komplet čine jedan ili više računa, popratni dopis i medij na kojem su svi računi.** U dopisu moraju biti sljedeći podaci:

1. šifra i naziv isporučitelja koja šalje račun,
2. datum formiranja medija,
3. oznaka medija yyy/zzz (redni broj medija u godini/godina),
4. žiro račun isporučitelja,
5. ukupni broj računa,
6. suma ukupnih iznosa sa svih računa (iznos na teret HZZO-a),
7. popis brojeva računa.

Svaki medij mora imati labelu (etiketu) na kojoj će isporučitelj upisati sljedeće podatke:

1. šifra i naziv isporučitelja koja šalje račun,
2. datum formiranja medija,
3. oznaka medija yyy/zzz (redni broj medija u godini/godina).

Redovi datoteke:

1. Slog računa (jedan redak)
* Stavke izdanih pomagala (jedan ili više redaka)
1. Slog računa (jedan redak)
2. Stavke izdanih pomagala (jedan ili više redaka)
3. Slog računa (jedan redak)
4. Stavke izdanih pomagala (jedan ili više redaka)
5. …

Redovi u datoteci su odijeljeni standardnom DOS oznakom kraja retka CR/LF (decimalni ASCII kodovi  13  i  10).

Tekstualni podaci u svakom retku upisani su bez vodećih i završnih razmaka, brojčani podaci su upisani bez vodećih nula osim ako podatak predstavlja šifru ili izričito nije navedeno, a međusobno su odijeljeni *delimiterom*, tj. znakom koji označava kraj jednog i početak drugog podatka unutar retka.

Standardni delimiter je znak dvotočka ("**:**" , decimalni ASCII  kod  58). Taj znak je jedini dozvoljeni delimiter u cijeloj datoteci i ne smije biti dio bilo kojeg podatka u datoteci (npr. ne smije se pojavljivati u broju računa isporučitelja).

Format (izgled) podataka u redovima datoteke određen je specifikacijom u nastavku.

U opisu formata (izgleda) podataka nalaze se sljedeće oznake:

A(n) - točno n puta slovo (A - Z)

N(n) - točno n puta broj (0 - 9)

AN(n) - točno n puta slovo (A - Z) ili broj (0 - 9)

A(max n) - najviše n puta slovo (A - Z)

N(max n) - najviše n puta broj (0 - 9)

AN(max n) - najviše n puta slovo (A - Z) ili broj (0 - 9)

NS(max n) - najviše n puta broj (0 - 9) ili znak "**/**" ili znak "**-**"

ANS(max n) - najviše n puta slovo (A - Z) ili broj (0 - 9) ili znak "**/**" ili znak "**-**"

znak ... - fiksno navedeni znak (slovo)

Napomena:
Pod slovima (A - Z) podrazumijevaju se samo slova internacionalne abecede, osim u podatku *Naziv isporučitelja*, gdje se uz slova internacionalne abecede mogu koristiti naglašeni suglasnici zapisani prema međunarodnom standardu **ISO 8859-2.**

Nova verzija sloga je u primjeni od 1.12.2019

## Vodeći slog osobnog računa pomagala

Slog računa prethodi svojim stavkama, a sadrži sljedeće podatke:

| Red. br. | Opis podatka | Format (izgled) ili sadržaj polja | Obvezan podatak | Provjera |
| --- | --- | --- | --- | --- |
|  | Identifikator sloga | znak "**60**" | Da |  |
|  | **Šifra isporučitelja** | N9 | Da | K |
|  | **Naziv isporučitelja** | AN (max 45) | Da |  |
|  | **Broj ovjerene potvrde** | N(max3) + znak "/" + N(max10)Primjer: 88/87310581 | **Ne1,3** | **K** |
|  | **Datum obračuna**  | N2 + znak "." + N2 + znak "." + N4Primjer: 13.03.2006 | **Da** | **K** |
|  | Vrsta pomagala /tiskanice | N1- Moguće vrijednosti: 1,2,3,4,5,7 ili 8 | Da | K |
|  | Datum narudžbe pomagala | N2 + znak "." + N2 + znak "." + N4Primjer: 13.03.2006 | Da | K |
|  | Broj osobnog računa isporučitelja za dopunsko osiguranje | ANS (max 22)  | Da, u slučaju dop. osig. |  |
|  | Broj police/iskaznice dopunskog osiguranja | N(8) | Da, u slučaju dop. osig. | K 2 |
|  | Ukupni iznos za pomagala\*\* | N (max 9) + znak "**.**" + N2 | Da  | K |
|  | Iznos sudjelovanja osigurane osobe  | N (max 9) + znak "**.**" + N2(ukoliko ne postoji, upisuje se 0.00) | Da |  |
|  | Iznos na teret dopunskog osiguranja HZZO-a (sa PDV-om ) | N (max 9) + znak "**.**" + N2(ukoliko ne postoji, upisuje se 0.00) | Da, u slučaju dop. osig. |  |
|  | Iznos PDV-a od dopunskog osiguranja HZZO-a | N (max 9) + znak "**.**" + N2(ukoliko ne postoji, upisuje se 0.00) | Da, u slučaju dop. osig. |  |
|  | Iznos na teret obveznog osiguranja HZZO-a (sa PDV-om ) | N (max 9) + znak "**.**" + N2 | Da |  |
|  | Iznos PDV-a obračunatog na teret obveznog osiguranja | N (max 9) + znak "**.**" + N2(ukoliko ne postoji, upisuje se 0.00) | Da |  |
|  | Identifikacija osigurane osobe HZZOII dio | N8 | Da\*  | K 2 |
|  | Identifikacija osigurane osobe HZZOI dio | N3 | Da\*  | K 2 |
|  | Matični broj osigurane osobe | N9 | Da\* | K 2 |
|  | Broj bolesničkog lista INO osig. osobe; Identifikacijski br. EU kartice zdr. osig. | N(max3) + znak "/" + N(max8); AN(20) | Da, za INO osig. | K 2 |
|  | Država osigurane osobe(međunarodna troslovna šifra) | A3 | Da, za INO osig. | K2 |
|  | Šifra proizvođača | N10 | N | N |
|  | Ukupan iznos fakturiranih postupaka na teret HZZO (sa PDV-om ako postoji) | N (max 9) + znak "**.**" + N2(ukoliko ne postoji, upisuje se 0.00) | Da |  |
|  | Ukupan iznos fakturiranih postupaka dopunskog ZO (sa PDV-om ako postoji) | N (max 9) + znak "**.**" + N2(ukoliko ne postoji, upisuje se 0.00) | Da, u slučaju dop. osig. |  |
|  | Broj osobnog računa isporučitelja  | ANS (max 22) | Da |  |
|  | Aktivnost HZZO | N5 | Da | K |
|  | Aktivnost dopunskog osiguranja HZZO-a  | N5 | Ne | K |
|  | Broj potvrde ortopedskog pomagala izabranog doktora | N14 Sastoji se od šifre zdr.ustanove-ordinacije privatne prakse (N9) + rednog broja unutar godine (N4) + kontrolni broj izračunat po modelu 11(N1)Primjer:07730773900019 | Ne1,3 | K |
|  | Identifikator ePotvrde (br. eOdobrenja) | ANS (max 100) | Ne1,3 |  |
|  | Datum izdavanja pomagala | N2 + znak "." + N2 + znak "." + N4Primjer: 01.05.2019 | Da  |  |
|  | Ukupni iznos razlike u cijeni \*\*\* | N (max 9) + znak "**.**" + N2 |  |  |

Napomene:

* Podaci pod rednim brojevima 8, 9, 11, 12 i 13 ne postoje na računima za pomagala izdana zbog ozljede na radu ili profesionalne bolesti te se ta polja neće kontrolirati. Polja 8 i 9 se ostavljaju prazna, a u polja 11, 12 i 13 se upisuje 0.
* Podatak pod rednim brojem 5: datum obračuna pomagala je ujedno i datum izdavanja pomagala
* Podatak pod rednim brojem 7: datum narudžbe pomagala može biti max 30 dana od datuma ovjere potvrde
* Podatak pod rednim brojem 10: ukupni iznos za pomagala je iznos koji se odnosi isključivo na trošak pomagala s potvrde ( iznos u kojem je i sudjelovanje osobe ili dopunsko osiguranje ali ne i iznos postupaka u ljekarni koji se iskazuje posebno u polju 22)
* Podatak pod rednim brojem 21: polje se ostavlja prazno, podatak o proizvođaču se upisuje u stavkama Pomagala pod rednim brojem 7
* Podaci sa \* - unosi se neki od podataka za identifikaciju osiguranika (flid/id ili MBO tj podaci u poljima 17 i 16 ili 18 ) ili podaci 19 i 20 u slučaju INO osiguranika
* \*\* U polje 10 upisuje se ukupna cijena pomagala sa PDV-om s Osnovne liste pomagala
* \*\*\* U polje 30 upisuje se ukupna razlika u cijeni sa PDV-om za pomagala s dodatne Liste Pomagala (doplata koju plaća osiguranik)

## Stavke računa

Stavke računa sadrže podatke o ovjerenim i izdanim pomagalima (sa ovjerene potvrde) i postupcima izdavanja pomagala u ljekarni.

Retci s podacima stavki moraju u datoteci slijediti neposredno nakon sloga pripadnog računa.

## Pomagala

| Red.br. | Opis podatka | Format (izgled) ili sadržaj polja | Obvezan podatak | Provjera |
| --- | --- | --- | --- | --- |
|  | Identifikator sloga | znak "**61**" | Da |  |
|  | **Broj ovjerene potvrde**  | **N(max3) + znak "/" + N(max10)** Primjer: 88/87310581 | **Da 1,3** | K |
|  | **Datum obračuna /izdavanja pomagala** | N2 + znak "." + N2 + znak "." + N4Primjer: 13.03.2006 | **Da** | **K** |
|  | Šifra pomagala iz Popisa pomagala | A4N2AN1 ili A12 ili A13 | **Da4** | K |
|  | Količina pomagala iz Popisa pomagala | N (max 5) + znak "**.**" + N2 | Da |  |
|  | Ukupni iznos za pomagala (sa sudjelovanjem osiguranika)\*\*\* | N (max 9) + znak "**.**" + N2 | Da  | K |
| 7. | Šifra proizvođača | N10 | Ne **5** | K |
| 8. | Broj potvrde izabranog doktora | N14 Sastoji se od šifre zdr. ustanove-ordinacije privatne prakse (N9) + rednog broja unutar godine (N4) +kontrolni broj izračunat po modelu 11(N1); Primjer: 07730773900019 | **Ne1,3** | K |
| 9. | Šifra veličine obloge za ranu | N4 | Ne **6** | K |
| 10. | Identifikacija izdanog pomagala | ANS(max 30) | Ne\* |  |
| 11. | Identifikator ePotvrde ( broj eOdobrenja ) | ANS(max100) | Ne\*\* |  |
| 12. | Iznos razlike u cijeni \*\*\*\* | N (max 9) + znak "**.**" + N2 | Ne |  |

## \* Za pomagala koja podliježu povratu, u polje br. 10 upisuje se serijski broj ili barkod izdanog pomagala

\*\* U prijelaznom razdoblju (do potpune primjene ePomagala) u slučajevima izdavanja pomagala preuzetih iz sustava ePomagala - na računima se MORA upisivati HZZO broj potvrde (flid/id) ili pzz broj potvrde ( uz e-identifikator odobrene potvrde)

* \*\*\* U polje 6 upisuje se cijena pomagala s Osnovne liste pomagala ( sa PDV-om)
* \*\*\*\* U polje 12 upisuje se razlika u cijeni za pomagala s dodatne Liste Pomagala s PDV-om (doplata koju plaća osiguranik)

1 - pri određivanju kontrolne znamenke koristi se standard ISO 7064, MOD 11,10 (za potvrde ovjerene nakon 01.01.2006.)

2 - provjerava se ako podatak postoji.

3 - ako postoji broj ovjerene potvrde, broj potvrde izabranog doktora nije obavezan podatak. Ako broj ovjerene potvrde ne postoji, broj potvrde izabranog doktora je obavezan podatak.

 Mora biti upisan barem jedan od podataka za identifikaciju potvrde (broj potvrde, broj potvrde izabranog doktora ili e-identifikator odobrene potvrde)

4 - primjenom novog pravilnika za ortopedska pomagala – šifra pomagala mijenja format(izgled) i to prema ISO 9999 klasifikaciji.

5 - primjenom novog pravilnika za ortopedska pomagala – šifrom pomagala točno je određen i proizvođač te se u tom slučaju ne mora pisati šifra proizvođača u slogu izdanih pomagala

6 - u slučaju izdavanja obloga za ranu za 12 znamenkaste šifre, u ovo polje upisuje se četveroznamenkasta šifra veličine obloge ( jer se cijena pomagala određuje prema veličini obloge ). Vidi Prilog 9

## Provjera podataka:

| ***Polje*** | ***Gdje se nalazi*** | ***Tko provjerava i što provjerava*** |
| --- | --- | --- |
| **Šifra isporučitelja** | Račun - rbr. 2.  | **Isporučitelj** provjerava: - provjera kontrolne znamenke *(vidi prilog 3)****HZZO***  provjerava: - prema šifarniku HZZO |
| **Broj potvrde za ortopedsko pomagalo, I i II dio** | **Račun - rbr. 4.Stavka pomagala – rbr. 2.** | ***HZZO*** provjerava: - provjera u bazi ovjerenih potvrda HZZO |
| **Datum obračuna**  | **Račun - rbr. 5.Stavka pomagala – rbr. 3.** | ***HZZO*** provjerava:* mora biti manji od datuma zaprimanja računa u HZZO-u
* mora biti veći ili jednaki datumu narudžbe
 |
| **Vrsta potvrde / tiskanice** | Račun – rbr. 6. | **HZZO** provjerava: - provjera prema šifarniku HZZO-a *(vidi prilog 4.)*  |
| **Datum narudžbe pomagala** | Račun - rbr. 7. | ***HZZO*** provjerava:* mora biti manji od datuma zaprimanja računa u HZZO-u
* mora biti manji ili jednaki datumu izdavanja
* max 30 dana od datuma ovjere potvrde
 |
| **Broj potvrde za ortopedsko pomagalo, I i II dio, oznaka D** | Račun - rbr. 8. | ***HZZO*** provjerava: - provjera u bazi ovjerenih potvrda HZZO-a |
| **Broj police dopunskog osiguranja** | Račun – rbr. 9. | **Isporučitelj *i HZZO*** provjeravaju:- provjera valjanosti iskaznice za dopunsko osiguranje - provjera u bazi dopunsko osiguranih osoba HZZO-a  |
| Iznos na teret HZZO-a  | Račun – rbr. 14. | ***HZZO***  provjerava:Iznos na teret HZZO = iznos za pomagala – sudjelovanje (osiguranika ili dopunskog) + ukupan iznos fakturiranih postupaka |
| **Identifikacija osigurane osobe HZZO, II i I dio** | Račun - rbr. 16 i 17. | ***HZZO***  provjerava: - provjera u bazi osiguranih osoba HZZO-a |
| **Matični broj osigurane osobe** | Račun - rbr. 18. | **Isporučitelj *i HZZO***  provjeravaju:- provjera kontrolne znamenke *(vidi prilog 5)*- provjera u bazi osiguranih osoba HZZO-a  |
| **Broj bolesničkog lista INO osigurane osobe** | Račun - rbr. 19. | ***HZZO*** provjerava:- provjera u bazi INO osiguranih osoba HZZO-a  |
| **Država osigurane osobe** | Račun - rbr. 20. | **Isporučitelj** i ***HZZO*** provjeravaju: - provjera prema šifarniku HZZO-a *(vidi prilog 2)* |
| **Šifra pomagala** | Stavka pomagala – rbr. 4. | ***HZZO***  provjerava: - provjera u Popisu pomagala |
| **Ukupni iznos za pomagala** | Stavka pomagala – rbr. 6. | ***HZZO*** provjerava: - provjera s ovjerenom Potvrdom |
| **Šifra proizvođača** | Stavka pomagala – rbr. 7 | ***HZZO provjerava:*** ***- provjera prema šifarniku proizvođača***  |

## Prilozi:

### Prilog 1: Međunarodni standard ISO 8859-2

|  |  |  |
| --- | --- | --- |
| **Znak** | **ISO 8859-2 Latin2** | **WIN 1250** |
|  | Decimalni kod | Heksadec. kod | Decimalni kod |
| **Č** | **200** | **C8** | **200**  |
| **č** | **232** | **E8** | **232** |
| **Ć** | **198** | **C6** | **198** |
| **ć** | **230** | **E6** | **230** |
| **Š** | **169** | **A9** | **138** |
| **š** | **185** | **B9** | **154** |
| **Đ** | **208** | **D0** | **208** |
| **đ** | **240** | **F0** | **240** |
| **Ž** | **174** | **AE** | **142** |
| **ž** | **190** | **BE** | **158** |

### Prilog 2: Države osigurane osobe (Države potpisnice međunarodnog ili posebnog sporazuma o zdravstvenom osiguranju)

<http://www.hzzo-net.hr/partneri/sifrarnici/Drzave.xls>

### Prilog 3: Izračunavanje kontrolne znamenke šifre isporučitelja

Šifra isporučitelja sastoji se od devet znakova (brojeva).

Ako pojedine znakove šifre označimo na način:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **A1** | **A2** | **A3** | **A4** | **A5** | **A6** | **A7** | **A8** | **A9** |

onda se kontrolna znamenka izračunava na sljedeći način:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **A1 \* 9** | **+ A2 \* 8** | **+ A3 \* 7** | **+ A4 \* 6** | **+ A5 \* 5** | **+ A6 \* 4** | **+ A7 \* 3** | **+ A8 \* 2** |  |

Rezultat se cjelobrojno dijeli sa **11**.

Kontrolna znamenka se izračunava na sljedeći način ovisno o cjelobrojnom ostatku postupka dijeljenja:

1. ako je cjelobrojni ostatak dijeljenja veći od **1**, onda se kontrolna znamenka dobiva oduzimanjem cjelobrojnog ostatka od broja **11**.
2. ako je cjelobrojni ostatak jednak **1**, kontrolna znamenka je **0**.
3. ako je cjelobrojni ostatak jednak **0**, kontrolna znamenka je **0**.

Primjer:

Šifra: **00620062?**

 **0**\*9 + **0**\*8 + **6**\*7 + **2**\*6 + **0**\*5 + **0**\*4 + **6**\*3 + **2**\*2 = 76

 76/11 = 6, ostatak dijeljenja je ***10***.

 11 - ***10*** = **1** = A9 (kontrolna znamenka)

***Prilog 4: Vrsta pomagala/tiskanice***

U polje *vrsta pomagala/tiskanice* računa moguće vrijednosti upisa su:

1 - ortopedska

2 - slušna

3 - stomatološka

4 - očna

5 - popravak

7 – za šećernu bolest

8 – obloge za rane

***Prilog 5: Izračunavanje kontrolne znamenke matičnog broja osigurane osobe***

Matični broj osigurane osobe je fiksni broj koji HZZO dodjeljuje svakoj osiguranoj osobi.

Sastoji se od devet znakova (brojeva) gdje je deveti znak kontrolna znamenka koja se izračunava na slijedeći način:

1. Znamenku množimo s nizom konstantnih pondera

7 6 5 4 3 2 7 6 s lijeva na desno.

1. Zbrajamo dobivene vrijednosti i njihovu sumu djelimo sa 11
2. Računamo razliku između 11 i ostatka dijeljenja
3. Razlika između 11 i ostatka dijeljenja je ***KONTROLNA ZNAMENKA***, osim ako je ostatak dijeljenja = 0, tada je ***kontrolna znamenka*** = 0, ili ako je ostatak dijeljenja =1 tada se uzima slijedeći osmeroznamenkasti broj i za njega se računa kontrolna znamenka.

Primjer izračuna kontrolne znamenke za broj 10000011

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Znamenke u serijskom broju (bez kontrolne) | **1** | **0** | **0** | **0** | **0** | **0** | **1** | **1** | **k.z**. |
| Ponderi | **7** | **6** | **5** | **4** | **3** | **2** | **7** | **6** |  |
| Umnošci | **7** | **0** | **0** | **0** | **0** | **0** | **7** | **6** |  |
| Zbrojevi umnožaka | **7+0+0+0+0+0+7+6=20** |
| Dijeljenje po modulu 11 | **20 / 11 = 1 i ostatak 9** |
| Razlika između 11 i ostatka | **11 – 9 = 2** |
| Kontrolna znamenka je ... | **2** |

Znači konačni matični broj osigurane osobe je 10000011**2**

### Prilog 7: Primjeri ispravnog vodećeg sloga računa i stavki računa (pomagala)

Kako bi primjer bio jasniji i pregledniji, korišteni su sljedeći načini označavanja:

1. podaci koji su obvezni, napisani su **podebljano**
2. podaci koji su obvezni uz određene uvjete, napisani su *ukošeno*
3. na mjestima gdje nema podataka ili se pojavljuju razmaci, upisan je znak "◊"

## Način izračunavanja cijene pomagala:

## Od 01.01.2013 uveden je PDV na sva pomagala.

## Na Internet stranicama HZZO-a, u Popisu pomagala objavljene su cijene pomagala bez PDV-a, stopa i cijena s PDV-om. Zbog jednoobraznog obračuna cijene pomagala definiramo :

## Ukupna cijena izdanog pomagala računa se na način da se uzima cijena sa PDV-om iz Popisa pomagala i množi sa količinom izdanog pomagala.

Npr:

 **032112080301**   **Igle za injektor za terapiju šećerne bolesti**                  

Jed.cij.bez PDV **0.99**

Stopa PDV-a    **5.00%**

Jed.cij.sa PDV **1.04**

Izdano 150 igala

Ukupna cijena= Cijena sa PDV-om \* količina = 1,04 \* 150 = 156,00

***Slog računa:***

60:504050400:ORT1:◊:15.04.2019:1:14.04.2019:3981/16D:08909499:3080.00:0.00:616.00:29.33:2464.00:117.33:◊:0:104710188:◊:◊:◊:0.00:0.00:3981/16:10055:11201:90002131400655:*ee49e0ebacad4b5a-48e36f57-1548d449d31****:****14.04.2019****: :***

***Stavka "Pomagala":***

61:◊:15.04.2019:0212031111003:10.00:5.50:◊:90002131400655:◊:◊:*ee49e0ebacad4b5a-48e36f57-1548d449d31: :*

61:◊:15.04.2019:0212031115018:10.00:2.20:◊:90002131400655:◊:◊:*ee49e0ebacad4b5a-48e36f57-1548d449d31: :*

### Prilog 8: Izračunavanje kontrolne znamenke broja Potvrde ortopedskog pomagala

Dužina podatka: 13 (fiksna dulžina, numerički podatak)

Kontrolna znamenka: 14. mjesto ===> kontrola po modulu 11

**POSTUPAK IZRAČUNA KONTROLNE ZNAMENKE PO MODULU 11**

1. Znamenku množimo s nizom konstantnih pondera

7 6 5 4 3 2 7 6 5 4 3 2 7 s LIJEVA NA DESNO.

1. Zbrajamo dobivene vrijednosti, i njihovu sumu djelimo sa 11
2. Računamo razliku između 11 i ostatka dijeljenja
3. Razlika između 11 i cjelobrojnog ostatka dijeljenja je ***KONTROLNA ZNAMENKA***
4. ako je cjelobrojni ostatak dijeljenja = 0, tada je kontrolna znamenka = 5
5. ako je cjelobrojni ostatak dijeljenja = 1, tada je kontrolna znamenka = 0

**Primjer**

izračun kontrolne znamenke za broj 0773077390001

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Znamenke u broju potvrde (bez kontrolne) | 0 | 7 | 7 | 3 | 0 | 7 | 7 | 3 | 9 | 0 | 0 | 0 | 1 | K |
| Ponderi | 7 | 6 | 5 | 4 | 3 | 2 | 7 | 6 | 5 | 4 | 3 | 2 | 7 |   |
| Umnošci | 0 | 42 | 35 | 12 | 0 | 14 | 49 | 18 | 45 | 0 | 0 | 0 | 7 |   |
| Zbrojevi umnožaka | 0+42+35+12+0+14+49+18+45+0+0+0.+7 = 222 |   |
| Dijeljenje po modulu 11 | 222/11 = 2 i ostatak 2 |   |
| Razlika između 11 i ostatka | 11 - 2 = 9 |   |
| Kontrolna znamenka je ... | 9 |   |

### Prilog 9: Šifarnik veličina obloga za rane

Koristi se za pomagala sa 12-znamenkastom šifrom.Za pokrivala za rane uz količinu izdanog pomagala propisuje se i veličina obloge. Cijena takvog pomagala izračunava se na način

Cijena pomagala = količina pomagala \* veličina pomagala \* jedinična cijena

Veličine pojedine obloge definirane su šifarnikom na web stranici

<http://www.hzzo-net.hr/dload/partneri/sifrarnici/Obloge_za_rane_26102019.xls>

***Prilog 10: Šifarnik zdravstvenih ustanova***

Popis zdravstvenih ustanova, u kojem je naveden nadležni RU/PS (vezano za određivanje naziva datoteke) nalazi se na web stranici HZZO-a:

<http://www.hzzo.hr/hzzo-za-partnere/sifrarnici-hzzo-a/>